Umferðaröryggi Stjórnartillaga - þingskjal nr. 695

1994–95. – 1064 ár frá stofnun Alþingis.

118. löggjafarþing. – 425 . mál.

695. Tillaga til þingsályktunar um stefnumótun er varðar aukið umferðaröryggi og framkvæmdaáætlun.

(Lögð fyrir Alþingi á 118. löggjafarþingi 1994–95.)

Alþingi ályktar að á næstu sex árum, eða fyrir lok ársins 2000, skuli stefnt að fækkun alvar legra umferðarslysa um 20% miðað við meðaltal áranna 1982–92. Þessu takmarki verði náð með sameiginlegu átaki ríkis, sveitarfélaga, vátryggingafélaga og áhugahópa um umferðarör yggismál. Opinberir aðilar og fyrirtæki sem starfa að umferðaröryggismálum og sveitarfélög með fleiri íbúa en 1.000 skili til dómsmálaráðuneytisins framkvæmdaáætlun eða tillögum er leiði til aukins umferðaröryggis. Dómsmálaráðherra kynni Alþingi í byrjun hvers árs stöðu um ferðaröryggismála og hvernig áætluninni miðar í átt að settu marki. Starfs- og framkvæmda áætlun verði endurskoðuð árlega.

Athugasemdir við þingsályktunartillögu þessa.

Ríkisstjórnin samþykkti 25. nóvember 1994 stefnumörkun í umferðaröryggismálum þar sem stefnt skyldi að verulegri fækkun alvarlegra umferðarslysa fyrir lok ársins 2000. Í samræmi við samþykkt ríkisstjórnar var skipuð nefnd 21. desember 1994 til að gera tillögur að umferðarör yggisáætlun sem yrði tilbúin 15. janúar 1995.

Í nefndina voru skipuð: Lára Margrét Ragnarsdóttir alþingismaður, formaður, Brynjólfur Mogensen yfirlæknir, Jón Birgir Jónsson ráðuneytisstjóri, Margrét Sæmundsdóttir, formaður umferðarnefndar Reykjavíkur, og Steingrímur J. Sigfússon alþingismaður. Með nefndinni störf uðu Þórhallur Ólafsson, tæknifræðingur hjá Vegagerðinni og formaður Umferðarráðs, og dr. Haraldur Sigþórsson, deildarverkfræðingur hjá borgarverkfræðingi.

Nefndin skilaði tillögum sínum með skýrslu 27. janúar 1995. Eins og sjá má í heimildaskrá hennar var víða leitað fanga og voru tillögur bornar saman við heimildir og reynslu annarra þjóða. Skýrslan verður vonandi kærkomið upplýsingarit um umferðaröryggismál og gefur gott yfirlit yfir aðgerðir í umferðaröryggismálum. Er ánægjulegt til þess að vita að Ísland hefur nú bæst í hóp þeirra fjölmörgu ríkja sem gert hafa umferðaröryggisáætlun.

Áríðandi er að hafa í huga að áætlunin þarf stöðugt að vera í endurskoðun og því er mikil vægt að benda á að þeir sem hafa tillögur og athugasemdir við hana geta ávallt komið þeim til dómsmálaráðuneytisins eða til nefndar sem mun endurskoða skýrsluna. Því tré sem hér hefur verið gróðursett er sannarlega ætlað að styrkjast og dafna á komandi missirum og árum, enda viðvarandi verkefni að draga úr þeim gríðarlega kostnaði sem samfélagið hefur af umferðarslys um. Mikil vinna hefur verið lögð í skýrsluna og þar er tekið á þáttum sem varða öll svið umferð ar og varða alla sem þurfa að koma að þessu samræmda átaki.

Helstu niðurstöður nefndarinnar eru eftirfarandi:

1 . Dómsmálaráðuneytið hefur yfirumsjón umferðaröryggismála. Dómsmálaráðherra skipi starfshóp til að fjalla um verkaskiptingu milli dómsmálaráðuneytis og samgönguráðuneyt is með það að markmiði að samnýta betur tækniþekkingu og tryggja skilvirkari fram kvæmd umferðaröryggismála í landinu.

2 . Rannsóknarnefnd umferðarslysa skal starfrækt á ný og rannsaki hún alvarlegustu umferðarslysin ásamt því að vera ráðgefandi fyrir Alþingi í sérstökum málum er varða umferðar öryggi.

3. Stofnaður verði sjóður sem veiti fé til rannsóknarverkefna á umferðaröryggissviði. Sjóðurinn geti einnig stutt áhugaverðar aðgerðir ef sýnt þykir að þær stuðli að meira umferðaröryggi, t.d. hjá sveitarfélögum. Nú er innheimt umferðaröryggisgjald við að alskoðun, nýskráningu og eigandaskipti hverrar bifreiðar að upphæð 100 krónur. Til að efla umferðaröryggisstarfið er lagt til að hækka gjaldið í 150 krónur. Umferðar ráð nýti hluta þessarar fjárhæðar til að styrkja einstök umferðaröryggisverkefni sem áhugaverð eru. Ef ákveðið verður að heimila sérnúmeraplötur og á þær lagt sérstakt umferðaröryggisgjald sem renni til Umferðarráðs verði það fé einnig notað í sama tilgangi. Einnig er æskilegt að vátryggingafélög, Vegagerðin og fleiri aðilar leggi fé í sjóðinn.

4. Samvinna þeirra fjölmörgu aðila, er að umferðaröryggismálum vinna, er forsenda öfl ugs og árangursríks umferðaröryggisstarfs.

5. Samræma skal skráningu umferðarslysa á landinu öllu. Umferðarráð samræmi skrán ingu lögreglu, sjúkrastofnanir sína skráningu og tryggingafélögin sína. Þessir þrír að ilar sameini síðan sínar skrár í eina slysaskrá.

6. Opinberar stofnanir, sem að umferðaröryggismálum vinna, sendi skýrslu til dóms málaráðuneytis fyrir lok hvers árs um fyrirbyggjandi aðgerðir á sviði umferðarör yggismála. Sama gildi um sveitarfélög með fleiri en 1.000 íbúa.

7. Samkvæmt forkönnun, sem Hagfræðistofnun Háskóla Íslands gerði til að meta kostn að þjóðfélagsins vegna umferðarslysa, reyndist heildarkostnaður vera um 8 millj arðar kr. Lagt er til að Háskólinn geri heildarúttekt á þjóðfélagskostnaði vegna um ferðarslysa og skili skýrslu þar að lútandi í haust. Nauðsynlegt er að Háskólinn komi í ríkari mæli inn í umferðaröryggisrannsóknir.

8. Æskilegt er að kannað verði hvort niðurfelling skatta á sérstökum öryggisbúnaði bif reiða, t.d. loftpúðum, leiði til aukinnar notkunar og meira umferðaröryggis.

9. Rétt er að láta kanna hvort opinber gjöld standi í vegi fyrir að ökutæki séu búin bestu fáanlegu öryggistækjum.

10. Auka þarf umferðarfræðslu, bæta ökunám og efla upplýsinga- og áróðursstarf.

11. Lögleiða þarf notkun hjólreiðahjálma innan nokkurra ára.

12. Samræma þarf reglur um allt ökunám og gera öllum ökuskólum skylt að starfa með starfsleyfi frá Umferðarráði.

13. Breyta þarf reglum um heimild til aksturs á léttum bifhjólum, dráttarvélum, vélsleð um og torfærutækjum.

14. Gera þarf bóklegt ökunám fyrir alla flokka ökuréttinda að skyldu.

15. Koma þarf upp ökugerðum sem víðast í tengslum við ökukennslu og önnur umferð aröryggismál.

16. Sérstakur ökuréttindaflokkur verði tekinn upp fyrir bifreiðir með stóra eftirvagna.

17. Samræma þarf reglur um ökutæki og búnað þeirra EES-reglugerðum og þar sem leyfilegt er að hafa strangari séríslenskar reglur sem stuðla að auknu umferðarör yggi skal það gert þar sem rök mæla með.

18. Vinna skal að því að bæta umferðarmannvirki með tilliti til aukins umferðarörygg is. Umferðaröryggi verði fastur þáttur í allri skipulagsvinnu sem tengist vega- og gatnakerfi og í umhverfismati.

19. Auka þarf eftirlit og löggæslu. Þar ber sérstaklega að nefna áhrifamátt sjálfvirks um ferðareftirlits með myndavélabúnaði og ber að stefna að uppsetningu slíks búnað ar.

20. Taka ber upp punktakerfi í tengslum við ökuferilsskrá sem fyrst.

21. Stórefla ber rannsóknir á sviði umferðaröryggismála og nýta erlendar rannsóknir í umferðaröryggisstarfinu.

22. Gera þarf eiganda ökutækis ábyrgari vegna aðildar bifreiðar hans að umferðarlaga broti.

Samhliða tillögunni verður alþingismönnum afhent skýrsla nefndarinnar, „Umferð aröryggisáætlun til ársins 2001“.